983ed1dc9ea0d44a95073e715ad5ad4f
Hej Bolius  
  
 Jeg er i gang med at skifte loft i badeværelset. Jeg fjerner et gammelt træloft og vil opsætte gips. Der er en 1.sal på huset. Huset er bygget i gasbeton/betonelementer. Der var hverken isolering eller membran i det gamle loft.  
 Bør jeg isolere?  
 Skal der være en membran?  
 Hvordan gør jeg med ledspot - har fundet nogen der kan sættes direkte i isoleringen, men vil de ødelægge en eventuel membran?  
 Der er ikke mere en 5 cm hulrum, da jeg skal tage hensyn til en udsugning i væggen. Håber I kan gøre mig klogere.

Vh Morten


Badeværelse i stueetagen, skal loft mod værelse på 1. sal isoleres?
bolius.dk
2021.39
Hej Morten

Der skal kun isoleres og opsættes dampspærre hvis der er koldt over badeværelset.

Jeg læser det som at badeværelset er på stueetagen, og at der er en 1. sal ovenpå.

Der bør dog være isolering, men det handler mere om lydisolering. Man skulle jo gerne kunne gå bad, eller prutte højlydt på toilettet uden at man vækker dem der sover ovenpå.

Det eneste der er krav til i badeværelses lofter, er at de er lufttætte. Så med fine nye gipslofter, der er lukket med fuge, spartling og maling er fint.

Hvad angår spots, så er det ganske fint med de spots der sidder i egen boks/safeboks.

Husk at være obs på, at det ikke er alle spots der kan eller må sidde over en bruseniche. Men den type der må sidde i isoleringen, er typisk også lufttætte imod gipspladen. Så den burde være fin nok, men tal med din aut. elektriker om dette.

Jeg håber du kan bruge svaret.

